b"\n_START_ARTICLE_\nRobert Emmanuel Pir\xc3\xa8s\n_START_SECTION_\nBiografia\n_START_PARAGRAPH_\nRobert Pires comen\xc3\xa7\xc3\xa0 a jugar en les categories inferiors de l'equip de la seva ciutat natal, el Stade de Reims. D'all\xc3\xa0 pass\xc3\xa0 a l'equip juvenil del FC Metz, equip en el qual debut\xc3\xa0 professionalment el 1993. All\xc3\xa0 va romandre 6 temporades en les quals jug\xc3\xa0 162 partits i marca 43 gols. El 1996 debuta amb la selecci\xc3\xb3 de futbol de Fran\xc3\xa7a._NEWLINE_Em 1998, despr\xc3\xa9s de guanyar la Copa del M\xc3\xb3n de futbol, fitxa per l'Olympique de Marseille on va romandre dues temporades de desagradable record per a ell per motius esportius i extraesportius._NEWLINE_En 2000 guanya l'Eurocopa de futbol amb Fran\xc3\xa7a i l'Arsenal F.C. i el Reial Madrid intenten fitxar-lo i recala finalment al club gunner. Despr\xc3\xa9s d'uns inicis poc prometedors destaca dins del camp fent oblidar la versatilitat de volgut Marc Overmars i es converteix en titular indiscutible en els plans d'Ars\xc3\xa8ne Wenger, junt a jugadors de la talla de Thierry Henry, David Seaman, Patrick Vieira, Dennis Bergkamp o Nwankwo Kanu. En la seva segona temporada fou elegit millor jugador segons l'associaci\xc3\xb3 de premsa anglesa._NEWLINE_En 2004 \xc3\xa9s seleccionat entre els 100 millors futbolistes vius de la hist\xc3\xb2ria. En el seu joc destaquen les qualitats tals com la seva classe i eleg\xc3\xa0ncia en els moviments, fort canvi de ritme, habilitat per al desborde i un joc intel\xc2\xb7ligent de passades curtes i tremenda visi\xc3\xb3 de joc._NEWLINE_Actualment milita en el Vila-real CF despr\xc3\xa9s de fitxar pel submar\xc3\xad groc en la temporada 2006/07. Despr\xc3\xa9s d'uns mesos de baixa per una lesi\xc3\xb3 de turmell produ\xc3\xafda en la pretemporada, en la temporada 2007/08 es converteix en fix en els plans del t\xc3\xa8cnic Manuel Pellegrini jugant amb la llibertat en les migpuntes (tant per l'esquerra com pel centre) junt a jugadors com Santi Cazorla, Cani, Mat\xc3\xadas Fern\xc3\xa1ndez, Marcos Senna, Nihat Kahveci, Giuseppe Rossi o Guille Franco. La temporada 2009/10, Robert Pires, ja amb 36 anys, \xc3\xa9s un element important en els plans de l'entrenador Ernesto Valverde i est\xc3\xa0 vivint una segona joventut amb el respecte dels companys i l'estima dels aficionats._NEWLINE_L'estiu de 2010 finalitza el seu contracte amb el Vila-real CF.\n_START_SECTION_\nInternacional\n_START_PARAGRAPH_\nHa estat internacional amb la selecci\xc3\xb3 de futbol de Fran\xc3\xa7a en 79 ocasions, marcant 14 gols. Debut\xc3\xa0 en 1996."